Ортодонтското лечение с брекети е най-разпространеният и универсален метод за лекуване на ортодонтски деформации. Чрез тях може да се излекуват всички видове проблеми със захапката и подредбата на зъбите. Те могат да бъдат стандартни метални брекети или естетични керамични по желание на пациента. Характерното при брекетите е, че те са фиксирани неподвижно към зъбите и не могат да бъдат сваляни. Лечението с алайнери представлява серия от последователни стъпки с прозрачни шини, които незабележимо подреждат вашите зъби. Ключовото при тях е, че могат да се свалят при миене на зъби и хранене, но е важно да се носят 20-22 часа на ден, за да имат желания ефект. Те са особено подходящи при възрастни пациенти с цел естетични корекции засягащи предимно предните зъби. Обикновено ортодонтските лечения целящи цялостна корекция на захапката, траят между 1 и 2 години. Често срещано е струпването на предните зъби с възрастта, което влошава естетиката и хигиената. При естетичните ортодонтски корекции, при които не са необходими корекции и зъбни движения на всички зъби, лечението е значително по-кратко и леко, подходящо във всякаква възраст!